作者：葛立方
词牌/韵律：风流子

paragraphs: 夜半春阳启，东风峭、犹带去年寒。
叹榆塞战尘，玉关烟燧，壮心耿耿，青鬓斑斑。
又还是，一年头上到，日月信跳丸。
看门贴绘鸡，历颁金凤，酒浮柏叶，人颂椒盘。
幽园。
春信近，帘栊静，小宴取次追欢。
聊□水沈烟袅，清唱声闲。
况良辰渐有，梅舒琼蕊，柳摇金缕，巧缀新幡。
莫惜醉吟亲侧，衣曳荆兰。